Mette Bergmann
Store norske leksikon,Sport og spill,Friidrett,Kast
Mette Bergmann er en norsk tidligere friidrettsutøver som representerte Fredrikstad IF og SK Vidar, Oslo.
Bergmann tok EM-bronse i diskos i Helsingfors i 1994. Hun kom på sjetteplass i VM i Göteborg i 1995. Bergmann var OL-deltaker i Barcelona i 1992 og i Atlanta i 1996 hvor hun kom på niendeplass. Bergmann vant 17 NM-titler på rad i diskos fra 1984 til 2000. Hun vant NM i sleggekast i 1996. Bergmann tok to kongepokaler.Bergmann har holdt den norske diskosrekorden fra 1984 og forbedret den fra 53,94 til 69,68 meter satt i 1995 i Florø som er den gjeldende norske rekorden i øvelsen.Hun vant EM-sølv i styrkeløft i 1986. Les mer i Store norske leksikon friidrett diskos